ขอสอบถามให้เพื่อนนะคะ เมื่อคืนเพื่อนลูปไปที่หน้าขา แล้วรู้สึกสาก ๆ เลยบีบออกมา เป็นเหมือนสิว หรือสิวเสี้ยนสีขาว ๆ หลาย ๆ เม็ดห่างกันประมาณรูขุมขน พอบีบออกมาหมดมันก็เป็นรู ๆ ลึก อ่ะค่ะ หลาย ๆ รู และตรงขอบ ๆ มันก็เป็นสีแดง ๆ แต่ไม่มีอาการคันอะไรเลยนะคะ ประมาณ 18 รู ไม่ทราบว่ามันคืออะไรคะ แล้วมีวิธีรักษามั้ยคะคุณ คือหนูเห็นแล้วรู้สึกขนลุกเหมือนกันค่ะ เพราะมันเป็นรูลึก ๆ (แนบไฟล์ภาพไม่เป็นอ่ะค่ะ อยากให้คุณช่วยดูให้หน่อยค่ะ)
สวัสดีคะ่อาการคลำได้ผิวหนังสากๆเป็นรูที่บริเวณขาดังกล่าวมา อาจจะเป็น ผิวแห้ง หรือเป็นภาวะขนคุด (Keratosis Pilaris) เป็นภาวะทางผิวหนังที่เกิดการอุดตันบริเวณรูขุมขน มักพบว่ามีผิวแห้ง เป็นปื้นหยาบ และเป็นตุ่มนูนที่รูขุมขน เวลาลูบไปที่บริเวณดังกล่าวจะให้ความรู้สึกสาก ๆโดยมักเกิดขึ้นบริเวณแขนส่วนบน ต้นขา ก้นหรือแก้ม ปกติจะไม่ทำให้รู้สึกคันหรือเจ็บ พบได้บ่อยในคนที่มีภูมิแพ้ที่ผิวหนัง สาเหตุอื่นๆเช่น รูขุมขนอักเสบอาจมีอาการเจ็บและแดง ส่วนสิวอุดตันมักเป็นบริเวณที่มีรูขุมขนมากเช่นที่หน้า มักไม่เป็นที่ขาขนคุดนั้น โดยส่วนใหญ่ เมื่อมีอายุที่เพิ่มมากขึ้นจะค่อย ๆ หายไปเอง และสามารถใช้ผลิตภัณฑ์เพิ่มความชุ่มชื้นดูแลรักษาผิวเพื่อทำให้บริเวณที่เป็นขนคุดมีอาการดีขึ้นได้ แต่หากใช้แล้วไม่สามารถช่วยให้อาการดีขึ้น ก็สามารถไปพบแพทย์เพื่อตรวจประเมินอาการ และรักษาด้วยการใช้ครีมที่กระตุ้นการกำจัดเซลล์ผิวที่ตายแล้ว เช่นครีมที่มีส่วนประกอบของกรดอัลฟาไฮดรอกซี กรดแลคติก กรดซาลิไซลิก หรือยูเรีย เป็นต้น